Azekka-nni ṣbeḥ imir mi redben ad t-neṭṭef ad t-neɛrek ad t-nessexḍel, ad d neṭṭef alim, tacekkart n walim ad neɛrek tixmirt ad nezzuzur alim-nni alamma texleḍ akk walim-nni d texmirt d wakal-nni d leɣber, ad d neṭṭef imir ad tt-nesbelbel akka-agi ad tt-nesdukel d aɛemmur ad as-nanef akken yumayen neɣ tlata alamma ters, ad tt-id neṭṭef akka deg ifassenneɣ ad tt-naf d ttaleggaɣt ad tt-naf tetteṭṭaɛ akka-agi deg yifassen-neɣ teṭṭaɛ ṣafi akkenni tewweḍ ters ad neṭṭef imir ad tt-nesleɣ, ad nesleɣ imir ama d takanna ama d adebder-nni I ɣef ara taliḍ ɣer tkanna, ad nesleɣ tikufatin-agi nniɣ-d tikufatin-agi ɣef udebder I ttilint ljiha n tesga axaṭer ljiha akka-agi yettili timeḍweṭ-agi ad tt-kecmeḍ s adaynin, ljiha akkinna neqqaras tasga ttilin ikufan-agi neɣ mkul yiwen acu I yesɛa, wa ṛebɛa wa yiwen mkul yiwen acu I yesɛa. Ikufan-agi nniɣ-d degsen tazzart,degsen nnaɛma, irden, awren, degsen I ttaǧǧan rrezqnsen.